WHAUP ร่วม “ซุปเปอร์แนป” วางศิลาฤกษ์ก่อสร้างโครงการ “โซลาร์ฟาร์ม” บนพื้นที่ EEC
WHAUP ร่วม “ซุปเปอร์แนป” วางศิลาฤกษ์ก่อสร้างโครงการ “โซลาร์ฟาร์ม” พื้นที่ EEC ขนาด 10,000 ตรม. พร้อมจ่ายไฟฟ้าเชิงพาณิชย์ภายในเดือนตุลาคมนี้
 
WHAUP ร่วม “ซุปเปอร์แนป” วางศิลาฤกษ์ก่อสร้างโครงการ “โซลาร์ฟาร์ม” พื้นที่ EEC ขนาด 10,000 ตรม. เตรียม COD ต.ค.นี้
28 เม.ย. 2565

ดร.นิพนธ์ บุญเดชานันทน์ ประธานเจ้าหน้าที่บริหาร บริษัท ดับบลิวเอชเอ ยูทิลิตี้ส์ แอนด์ พาวเวอร์ จำกัด (มหาชน) หรือ WHAUP พร้อมด้วย นางสุนิตา บ๊อตเซ่ ประธานเจ้าหน้าที่บริหาร บริษัท ซุปเปอร์แนป (ประเทศไทย) จำกัด ร่วมพิธีวางศิลาฤกษ์เพื่อดำเนินการก่อสร้างโครงการ Solar Farm ของ บริษัท ซุปเปอร์แนป (ประเทศไทย) จำกัด บนขนาดพื้นที่ติดตั้ง 10,000 ตารางเมตร
โดยโครงการนี้ตั้งอยู่ในพื้นที่เขตพัฒนาพิเศษภาคตะวันออก (EEC) และคาดว่าจะดำเนินการก่อสร้างแล้ว พร้อมจ่ายไฟฟ้าเชิงพาณิชย์ได้ภายในเดือนตุลาคม 2565 นี้  ซึ่งจะช่วยให้ซุปเปอร์แนป (ประเทศไทย) สามารถลดค่าไฟฟ้า และช่วยลดการปล่อยก๊าซคาร์บอนไดออกไซด์ (CO2 Offset) ที่ปล่อยสู่ชั้นบรรยากาศได้ถึง 18,250 ตัน